DELTA:ส่องกำไรไตรมาส 4/58 สูงกว่าคาดพร้อมชูเป็น Top pick ในกลุ่มอิเลคทรอนิคส์
DELTA คาดกำไรสุทธิไตรมาส 4/58 สูงกว่าคาดเดิมเพราะคำสั่งซื้อของกลุ่ม data center ที่น้อยกว่าปกติในไตรมาส 3/58 ได้เข้ามาไตรมาสนี้ แนะนำซื้อ(เป้าหมาย90 บาท) ราคาหุ้นมี upside 14%
1 ก.พ. 2559

บล.โนมูระ พัฒนสิน ระบุในบทวิเคราะห์วันนี้ (1 ก.พ.) ว่า บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA มีมุมมองเป็นบวกจากการพบ IR และแนะนำซื้อ(เป้าหมาย90 บาท) ราคาหุ้นมี upside 14% และยังได้ dividend yield อีก 4% (จ่ายปีละ 1 ครั้ง)
คาดกำไรสุทธิไตรมาส 4/58 สูงกว่าคาดเดิมเพราะคำสั่งซื้อของกลุ่ม data center ที่น้อยกว่าปกติในไตรมาส 3/58  ได้เข้ามาไตรมาสนี้ ทำให้ยอดขายและมาร์จิ้นสูงกว่าคาด ยังคงให้ DELTA เป็น Top pick ของกลุ่มอิเลคทรอนิคส์ เพราะโครงสร้างธุรกิจที่รองรับการเติบโต
โดย 1) อินเดียซึ่งเป็นตลาดสำคัญแห่งหนึ่งของ DELTA น่าจะมีลงทุนสาธารณูปโภคด้านเทเลคอม ซึ่ง DELTA มีฐานลูกค้าหลากหลายและการเติบโตดี 2) สินค้า Automotive จะมีสินค้าใหม่ออกมาอย่างต่อเนื่องและเป็นสินค้าซับซ้อนมากขึ้น รวมทั้งยังมีสินค้าเกี่ยวกับอุปกรณ์ระบบประหยัดพลังงาน 3) ฐานะทางการเงินแข็งแกร่งเหมาะสมกับการเติบโตในอนาคต
 